جوہی چاولا

جوہی چاولا (13 نومبر؛1967) اک بھارتی اداکارہ اتے فلم پروڈیؤسر اے۔ جوہی 1984 وچ مس انڈیا دی وجیتا رہی۔ چاولا نے زیادہ تر ہندی فلماں وچ کم کیتا،اس توں علاوہ اسنے تامل،تیلگو،ملیالم،پنجابی،بنگالی اتے کنڑ بولیاں دی فلماں وچ وی کم کیتا۔ جوہی 1980،1990 دے انت وچ اتے 2000 دے شروع تک موہری اداکارہ رہی۔

جوہی چاولا نے اپنے فلمی کیریئر دی شروعات  سلطنت (1986) فلم توں کیتی اتے قیامت سے قیامت تک (1988) فلم توں بعد جوہی نے بہت سفلتا حاصل کیتی اتے اس فلم لئی اسنوں فلمفیئر بیسٹ فیمیل اوارڈ ملیا۔ اس توں بعد جوہی نے اپنا ہندی فلماں وچ موہری رول ادا کردے ہوئے بہت ساریاں فلماں وچ کم کیتا؛ بول رادھا بول (1992)،راجو بن گیا جینٹلمین (1992)،لٹیرے (1993)،آئینہ (1993)،ہم ہیں راہی پیار کے (1993)،ڈر (1993)،دیوانہ مستانہ (1997)،یس بوس (1997)،اشک (1997)। جوہی چاولا نوں،ہم ہیں راہی پیار کے فلم لئی فلمفیئر اوارڈ فار بیسٹ ایکٹریس ملیا۔

 جیون 
جوہی چاولا دا جم انبالہ،ہریانہ،بھارت وچ اک فوجی پروار وچ ہویا۔ اسنے اپنی سکولی سکھیا فورٹ کونونٹ سکول،ممبئی توں پوری کیتی۔ اسنے اپنی گریجوئیشن ممبئی دے سدینھم کالج توں پوری کیتی۔ پھر اوہ 1984 وچ مس انڈیا دی وجیتا رہی۔ اس توں بعد اس نے 1984 وچ ہی مس یونیورس لئی بیسٹ کوسٹیم اوارڈ حاصل کیتا۔ جوہی چاولا اک ودھیا رقاصہ اتے کلاسیکل گیت کار وی اے۔

گٹھ:بھارتی اداکار
گٹھ:بھارتی فلمی جگت